Polisieman vas ná hy familielid doodskiet | Nuus24
Johannesburg – 'n Polisiekonstabel is in hegtenis geneem nadat hy na bewering 'n familielid in Potchefstroom in die Noordwes doodgeskiet het, het die polisie Maandag gesê.
Lt-Kol. Lesego Metsi het gesê die beampte het glo sy dienspistool gebruik om die 36-jarige man Sondagmiddag tydens 'n rusie te skiet.Die koeël het die slagoffer in sy regterskouer getref. Hy is op die toneel dood.
Die konstabel sal Dinsdag in die Potchefstroomse landdroshof verskyn.Volg Nuus24 op Twitter. Sekuriteitleierskap | Google Veiligheidsentrum
Google het 'n lang geskiedenis waarin ons sekuriteitkennis, -ervarings en -tegnologie met vennote, mededingers en organisasies wêreldwyd deel. Namate sekuriteitbedreigings ontwikkel, is die deurlopende samewerking deur almal in die bedryf kritek om gebruikers te beskerm en te help om saam 'n veiliger internet te skep.
Wanneer ons sekuriteitoplossings deel, help ons om die Internet saam veiliger te maak
Beskerm jou teen gevaarlike werwe, programme en advertensies met Veiligblaai
Ons het ons Veiligblaai-tegnologie gebou om webgebruikers teen wanware en uitvissingpogings te beskerm deur hulle te waarsku wanneer hulle gevaarlike webwerwe probeer besoek. Veiligblaai beskerm meer as net Chome-gebruikers – om die internet vir almal veiliger te maak, het ons hierdie tegnologie gratis aan ander maatskappye beskikbaar gestel om in hul blaaiers te gebruik, insluitend Apple Safari en Mozilla Firefox. Vandag word meer as 3 miljard toestelle deur Veiligblaai beskerm. Ons waarsku webwerfeienaars ook wanneer hul werwe sekuriteitgebreke het en bied gratis nutsgoed om hulle te help om die probleme vinnig op te los.
HTTPS-enkripsie hou jou veiliger wanneer jy deur die internet blaai
Die ondersteuning van ons dienste met HTTPS-enkripsie verseker dat jy aan werwe kan koppel en jou private inligting, soos kredietkaartnommers, kan invoer sonder dat iemand jou inligting onderskep. Ons bied nutsgoed en hulpbronne aan ontwikkelaars om ander webwerwe aan te moedig om hierdie bykomende sekuriteit te aanvaar. HTTPS-enkripsie is 'n kriteria wat die Google Search-algoritme gebruik om die posisie van webwerwe in ons soekresultate te bepaal. Dit word ook gebruik vir topvlakdomeine soos .google en .app wat HSTS-vooraflaai gebruik – wat die gebruik van HTTPS in hierdie domeine afdwing.
Stel sekuriteitnutsgoed beskikbaar vir ontwikkelaars sodat hulle sekuriteitrisiko's kan help verhoed
Ons deel ons sekuriteittegnologie wanneer ook al ons meen dat dit vir ander mense waarde kan inhou. Ons stel byvoorbeeld ons Google Wolk-sekuriteitskandeerder gratis aan ontwikkelaars beskikbaar sodat hulle hul webprogramme in App Engine vir sekuriteitkwesbaarhede kan deursoek en ontleed.
Project Shield voorkom dat nuuswebwerwe toegemaak word
Project Shield is 'n diens wat ons tegnologie gebruik om nuus-, menseregte- en verkiesingswerwe te help beskerm teen verspreide diensontsegging (DDoS)-aanvalle. Hierdie aanvalle is pogings om webwerwe toe te maak en kiesers te verhoed om toegang tot noodsaaklike inligting te kry deur hulle met bedrieglike nuus te oorweldig. Project Shield is altyd gratis, ongeag die grootte van die webwerf of die grootte van die aanval.
Sekuriteitinnovasie en -deursigtigheid wat die toon aangee in die bedryf
Beskerm gebruikers wat die risiko loop om die slagoffers van geteikende aanvalle te wees met ons sterkste sekuriteit
Selfs die mees veiligheidsbewuste gebruikers kan deur uitvissingswendelarye of ander gesofistikeerde en hoogs geteikende aanvalle mislei word. Die Gevorderde Beskerming-program is Google se sterkste veiligheidsaanbieding en is ontwerp om die persoonlike Google-rekeninge te beveilig van diegene wat die grootste risiko loop om die slagoffers van geteikende aanvalle te wees – soos beleidmakers, veldtogspanne, joernaliste, aktiviste, besigheidsleiers of enigiemand anders wat glo dat hulle kwesbaar vir gesofistikeerde digitale aanvalle kan wees.
Deel data oor ons praktyke en riglyne om 'n veiliger internet te bevorder
Sedert 2010 publiseer ons die Deursigtigheidverslag, wat statistieke bevat oor dinge soos uitvissing, die bespeuring van wanware en sekuriteitinisiatiewe soos Veiligblaai. Ons deel ook data oor die bedryf se aanvaarding van enkripsie vir webwerwe en e-pos. Ons doen dit nie net om ons vordering met ons gebruikers te deel nie, maar ook om ander mense aan te moedig om sterker sekuriteitstandaarde te aanvaar, ter wille van 'n veiliger internet vir almal.
Verbeter standaarde om sekuriteit oral in die bedryf te verhoog
Skep sekuriteitbelonings om sekuriteitkwesbaarhede te ontbloot
Ons het by Google baanbrekerswerk gedoen wat betref kwesbaarheidbeloningsprogramme wat onafhanklike navorsers betaal om kwesbaarhede in ons dienste te kry. Om al die uitstekende eksterne bydraes te beloon wat ons help om ons gebruikers veilig te hou, ken ons elke jaar navorsingsubsidies en fouttoelae van miljoene dollars toe. Ons bied tans kwesbaarheidbelonings vir baie van ons produkte aan, insluitend Chrome en Android.
Benewens die feit dat ons onafhanklike navorsers betrek, het ons ook 'n span interne ingenieurs genaamd Projek Zero wat sekuriteitsprobleme in sagteware wat oral op die internet gebruik word, opspoor en aanspreek.
Werk saam met topnavorsers om sekuriteitoplossings te bevorder
Ons navorsers werk op groot skaal met vennote in die akademie, bedryfsgroepe en nieregeringsorganisasies (NRO's) saam om die stand van sekuriteit-, privaatheid- en teen-misbruiknavorsing te bevorder. Ons ontwikkel tans transformerende oplossings om gebruikers oral te beskerm deur aktiewe samewerking, en ons navorsers ondersteun ambisieuse navorsingsprojekte deur hul kundigheid te verleen en toegang tot Google-hulpbronne te verskaf.
Verhoog stawingstandaarde om jou aanmelding so veilig moontlik te hou
Ons was nog altyd aan die spits wat betref die mede-skepping of ingebruikneming van die sterkste moontlike aanmeld- en stawingstandaarde op die web. Ons werk met almal in die bedryf saam en deel tegnologie deur gesentraliseerde webstandaarde te ontwikkel. Byvoorbeeld, die vennootskap met die niewinsorganisasie FIDO Alliance se doel was om nuwe bedryfstandaarde te stel en uit te rol vir maatskappye om te gebruik om veilige rekeningtoegang vir hul werknemers te verseker.
Reik uit en verskaf aanlynveiligheidsopleiding om beter sekuriteit aan almal te bied
Ons bied opvoedkundige materiaal, opleiding en nutsgoed om mense oor die wêreld heen te help leer hoe om veilig te bly aanlyn. Ons uitreikspan bereik jaarliks meer as 100 miljoen mense – insluitend opvoeders, studente, ouers, bejaardes en persone met gestremdhede – met aanlyn veiligheidshulpbronne en -opleiding.